আন্তর্জাতিক ক্রীড়াজগতের ইতিহাসে যা হবে প্রথম ঘটনা। এখনও পর্যন্ত কোনও খেলার সঙ্গে যুক্ত থাকা কোনও ক্রীড়াবিদের শুধুমাত্র প্রাইজ মানি থেকে অর্জিত রোজগার ১০০ মিলিয়ন ডলারের প্রাচীর ভাঙতে পারেনি।
বিশ্বের এক নম্বর খেলোয়াড় জকোভিচের প্রাইজ মানি থেকে রোজগার ৯৪ মিলিয়ন ডলারের বেশি (ভারতীয় মুদ্রায় ৬২১ কোটি টাকা)। জকোভিচের চেয়ে ছ’বছরের বড় রজার প্রাইজ মানি থেকে চলতি মরসুমে ফেডেরারের রোজগার ৯৭.৩ মিলিয়ন ডলার (ভারতীয় মুদ্রায় ৬৪১ কোটি টাকা)। এবং আগামী জানুয়ারিতে প্রথম গ্র্যান্ড স্ল্যাম, ৩.৮৫ মিলিয়ন ডলার প্রাইজ মানির অস্ট্রেলীয় ওপেন জিতলে ১০০ মিলিয়ন ডলারের ম্যাজিক সংখ্যায় প্রথমে পৌঁছবেন বিশ্বের তিন নম্বর ফেডেরার। তবে একইসঙ্গে তাঁর অস্ট্রেলীয় ওপেনে চ্যাম্পিয়ন হওয়া নিয়ে আশঙ্কাও আছে টেনিসমহলের। কারণ, রজার ফেডেরার তাঁর শেষ গ্র্যান্ড স্ল্যাম (১৭ নম্বর) জিতেছিলেন তিন বছর আগে ২০১২-তে!
চলতি মরসুমে ৮৮টি ম্যাচ খেলে জকোভিচ জিতেছেন ৮২টি ম্যাচ! বলেছেন, ‘‘এখনও পর্যন্ত এই মরসুমটা আমার কাছে সেরা।’’ তিনটি গ্র্যান্ড স্ল্যাম জিতে এই মরসুমে জকোভিচের রোজগার ১৭.২ মিলিয়ন ডলার (ভারতীয় মুদ্রায় ১১২ কোটি টাকা)! এই মরসুমে ফেডেরার শুধু এগিয়ে বিজ্ঞাপন থেকে অর্জিত অর্থে। তাঁর রোজগার ৫৮ মিলিয়ন ডলার (ভারতীয় মুদ্রায় ৩৮৩ কোটি টাকা)। সেখানে বিজ্ঞাপন থেকে এই মরসুমে জকোভিচের আয় ৩১ মিলিয়ন ডলার (ভারতীয় মুদ্রায় ২০৪ কোটি টাকা)। প্রাইজ মানি থেকে নাদালের অর্জিত অর্থ ৭৫ মিলিয়ন ডলার (ভারতীয় মুদ্রায় ৪৭৫ কোটি টাকা)।
একথা রড লেভার শুনলে হয়তো হতাশই হবেন! এক ক্যালেন্ডার বছরে চারটি গ্র্যান্ড স্ল্যামজয়ী এই কিংবদন্তির খেলা ছাড়ার সময় রোজগার ছিল ১.৫ মিলিয়ন ডলার (ভারতীয় মুদ্রায় ৯ কোটি টাকা)!